Пра якія менавіта дасягненні і перамогі Мікалая будзем гаварыць? Гэта адразу задае тон гутарцы яго навуковы кіраўнік, кандыдат тэхнічных навук, прафесар кафедры агульнатэхнічных дысцыплін БДАА Аляксандр Капусцін, даючы зразумець: гэтая ўзнагарода — заслужаны вынік напружанай працы. За плячамі сціплага 23-гадовага хлопца ўжо салідны навуковы багаж. Сам жа Мікалай лаканічна заўважае: “Калі працаваць — будуць і вынікі”. Крайні, як прынята гаварыць у авіяцыі, — гэта якраз прэмія НАН за работу “Распрацоўка і даследаванне аптымальнай лічбавай сістэмы рэгулявання напружання сінхроннага генератара для перспектыўных самалётаў”. Відавочна, што выбарам тэмы Мікалай шмат у чым абавязаны сваёй спецыяльнасці — “Тэхнічная эксплуатацыя авіяцыйнага абсталявання”, да якога якраз і адносяцца генератары. Напэўна прыцягнула ініцыятыўнага хлопца і ярка выяўленая практычная скіраванасць — вынікі працы могуць знайсці ўвасабленне ў авіяцыі будуxadчыні, удакладняе Аляксандр Капусцін